Tamworth

Tamworth er en stor markedsby et administrativt distrikt i Staffordshire i England. Den ligger omkring 23 km nordøst for sentrum av Birmingham og 166 km nordvest for London. Navnet kommer fra elven Tame, som renner gjennom byen; det gjør også elven Anker. Ved folketellingen i 2011 har byen en befolkning på 76 900 innbyggere. Tamworth er den nest største bosetningen i Staffordshire etter Stoke-on-Trent.

I byen finner man de historiske bygningene Tamworth Castle og Moat House, Snowdome som er den første innendørs skibakken med ekte snø i Vest-Europa og fornøyelsesparken Drayton Manor Theme Park. Byen var oldtidshovedstaden til det angelsaksiske kongeriket Mercia.

De viktigste industriene er logistikk, ingeniørvirksomhet og tegl-, flis og papirproduksjon. Bilprodusenten Reliant hadde sitt hovedkvarter i Tamworth inntil selskapet flyttet i 2001. Reliant framstilte den berømte Robin-modellen med 3 hjul, og sportsbilen Reliant Scimitar i flere tiår.

Vennskapsbyer 
Tamworth har følgende vennskapsbyer:

  Tamworth New South Wales, Australia
  Bad Laasphe, Tyskland (siden 10. oktober 1980)
  Vaujours, Frankrike

Referanser

Litteratur 
 Gould, J. (1971–72): «The Medieval Burgesses of Tamworth: their Liberties, Courts and Markets», Transactions of the South Staffordshire Archaeological Society, No. 13.

Eksterne lenker 
 

 Tamworth Council
 Tamworths informasjonssenter
 Tamworths lokalavis

Distrikter i Vest-Midlands
Byer i Staffordshire
Staffordshire 

nl:Tamworth (district)